Den Vest-Sjællandske Avis, 1823-07-01
Efterretningen om den Græske Flaades Seier over den Tyrkiske er hverken bekræftet eller benægtet, (formodentlig er den usand), vi have vel faaet nye Efterretninger fra Grækenland, men som alle ere af et ældre Datum. Fra Constantinopel har man ligeledes ikke heller nogen Efterretning undtagen en ældre, som beretter at Capudan Pascha laae endnu den 13de Mai inden for Dardanellerne og den Algierske Flaade krydsede dengang endnu ved Mitylene. – De ældre Efterretninger, som man har fra Grækenland, naae til den 4de Mai og berette: at den Græske Regiering har kiøbt 60 Hydriotiske Skibe, som den har sat under Capitain Skourtis Commando, en klog og tapper Patriot; den har forordnet: at den Hydriotiske og Pariotiske Flaade skal bekiæmpe den Tyrkiske Flaade fra Constantinopel og den Algierske, den Spetziotiske derimod den fra Alerandrien. Den Græske Flaade er meget vel udrustet, især med Brandere og forventer den Tyrkiske med stor Tillid, og Rygtet var allerede den Gang i Omløb, at den Ægyptiske Flaade var ødelagt. – De vigtigste Efterretninger, som man har faaet fra Grækenland, ere Beretningerne om den indvortes Fasthed og Orden, som er bleven tilveiebragt i dette gjenopstanden Folks indvortes Anliggender, og hvoraf man kan love sig de bedste Virkninger. Den Græske National-Forsamling eller Congres, som blev holdet i Astros, 5 Miile fra Napoli, er, efterat dens Forretninger ere blevne bragte til Ende, i Fred og Rolighed bleven opløst den 30te April. Alle Partier ere blevne udsonede med hinanden og Grækerne handle nu eendrægtigen. Congressen havde dengang erholdet en stor Anseelse ved de mægtigste Krigshøvdingers Nærværelse, som ogsaa havde bifaldet Ypsilantis og Maurocordatos eftertrykkelige ForSlag; men allene Kolothron har ikke været til at tæmme. (Dette er en slem Omstændighed, da han havde Overcommanden over Tropperne i Morea, ikke heller berettes der, hvad der er blevet af ham. Odysens har overgaaet den almindelige Forventning og Petrobeis har forholdet sig meget anstændig. Forhandlingerne paa Kongressen har erholdet det meget vigtige Resultat, at alle ældre Provincial=Regieringer, nemlig den 4. Arcopages, den af det vestlige Grækenland, af Peloponnes og Gerousia ere ophævede og heele Grækenland staaer nu under en Central-Regiering, som bestaaer af to Afdeelinger; først den lovgivende, hvis Præsident er Georg Conturiotis af Hydra, (Broder til den berømte Lazaros Conturiotis, som i Hydra staaer i Spidsen for Foretningerne); den anden er den udøvende, hvis Præsident er Petros Mauromichaelis, tilforn Fyrste af Maina bekiendt under det Navn Petrobeis). Det er en stor Opofrelse af Fyrste Mourokordates, at han har renonceret paa den øverste Værdighed i Staten, og dette Exempel paa Underkastelse under den indsatte Regiering vil virke meget paa de øvrige Krigs-Høvdinger og bevæge dem til den saa fornødne Subordination, naar den nye Græske Stat skal kunne bestaaed. Regieringen har allerede udstædet flere Forordninger, foruden en Proclamation til de Europæiske Nationer, hvori der bliver takket for den Biestand, som enkelte Menneskevenner have forundet den Græske Sag. Ved en Forordning af 1ste Marts dateret fra Uafhængighedens tredie Aar; underskrevet af Præsidenten Petrobeis, og af Congressens Medlemmer og paragrapheret af Statskantzleren Theodoris Negris, og med Paategning af Johannes Vizoulas om Afskriftens Rigtighed, er den nye Forandring med Regieringen i Hellas bleven proclameret, som er bygget paa den i Epidaurus forhen antagen Constitution; en Commission skal udnævnes for at giøre denne Constitution meere fuldkommen, uagtet den skal blive uforanderlig i Henseende til sine Grundprinciper, og den skal stedse bære Navnet af Loven af Epidouros. Ved det samme Decret er Titelen af en Overbefalingsmand enten over det hele Hellas eller dets enkelte Deele bleven afskaffet, som uforenelig med Regieringens Beskaffenhed, som allene tilkommer befaling over Søe- og Landmagten.